คือหนู ประจำเดือนไม่มา 3-4เดือนแล้วค่ะเป็นแต่ตกขาวและบางครั้งเป็นตกขาวสีนํ้าตาลด้วยค่ะ
สวัสดีค่ะ หากประจำเดือนไม่มา 3-4 เดือนแล้ว และที่ผ่านมาได้มีเพศสัมพันธ์ ก็ควรลองตรวจหาการตั้งครรภ์ดูด้วย หากตรวจไม่พบ ก็อาจเกิดจากสาเหตุ เช่น1. การผลิตฮอร์โมนของรังไข่ผิดปกติ เช่น มีภาวะมีถุงน้ำจำนวนมากในรังไข่ (PCOS) โดยผู้ที่เป็นโรคนี้มักจะมีรูปร่างอ้วน ผิวมัน มีสิวเยอะ และมีขนดกมากกว่าผู้หญิงทั่วไป2. มีน้หนักขึ้นมาก หรือมีโรคอ้วน เนื่องจากคนอ้วนมีเซลล์ไขมันจำนวนมาก ซึ่งเซลล์ไขมันสามารถสร้างฮอร์โมนเอสโตรเจนได้ในปริมาณเล็กน้อย เมื่อมีปริมาณมากเกิน จึงกระทบต่อการหลั่งฮอร์โมนเพศที่ปกติได้3. มีภาวะไทรอยด์ฮอร์โมนผิดปกติ4. มีพังผืดเกิดขึ้นในมดลูก จากการที่เคยมีมดลูกอักเสบ หรือเคยขูดมดลูก5. มีเนื้องอกในต่อมใต้สมอง แต่จะมีอาการอื่นๆ ร่วมด้วย เช่น ปวดหัว มองเห็นภาพซ้อน มีน้ำนมไหล เป็นต้นดังนั้น หากตรวจไม่พบการตั้งครรภ์ หรือไม่ได้มีเพศสัมพันธ์ ก็ควรไปพบแพทย์เพื่อหาสาเหตุค่ะ สำหรับตกขาวที่ออกมา ก็อาจเกิดจากการเปลี่ยนแปลงของฮอร์โมนที่ผิดปกติไป แต่หากมีปริมาณมากทุกวัน มีกลิ่นเหม็น หรือมีแสบหรือคันช่องคลอดร่วม มีปวดท้องน้อย ก็อาจเกิดจากมีการติดเชื้อในช่องคลอดหรือมดลูกอักเสบได้